 Proza - : - Dialoguri cu Anne - Titus de sophia elisa coreli : - Dialoguri cu Anne - Titus de sophia elisa coreli"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > va implor,... (Poezie) > Un fir... (Poezie) > Dialoguri cu... (Proza) > Vreau o zi... (Poezie) > Dialoguri cu... (Proza) > Varuieste-... (Poezie) > le jeudi du... (Poezie) > Dialoguri cu... (Proza) > casa cu... (Poezie) > un abur de... (Poezie) > Lacrimi de... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14110172 Dialoguri_cu_Anne_-_Titus' > Vizionari: 1861 > Dialoguri cu Anne - Titus proza [ ] - - - - - - - - - - - - - - - - - - - - - - - - - de sophia elisa coreli [sophia.c ] 2017-07-11 | | in dupa-amiaza despre care vreau sa va vorbesc, se pornise o furtuna teribila dincolo de culmea ce incununa lantul muntos cu care ma trezeam in ochi de peste doua decenii. Fulgere grozave ca niste serpi furiosi de foc se dezlantuiau din ce in ce mai aproape, asa c-am hotarat sa sting toate aparatele electronice si electrocasnice, pana avea sa treaca grozavia naturii! Am bagat inauntru toate jardinierele cu petunii curgatoare sau muscate, de frica vantului si-a vreunei posibile grindine! Florile acelea insemnau zile adaugate vietii mele, ore de pace si frumusete tainica din care mai reuseam sa zidesc cate ceva la sufletul meu in ruine! Florile, pictura si cartile mele vechi, ramasesera unicul punct de sprijin in universul meu care se ingusta pe zi ce trecea, tinzand sa ma stranga si sa ma sugrume, poate intr-o zi ca aceasta in care tunetele si fulgerele aduceau a "Danse Macabre", al lui Saint-Saens. inaintea lor, mai era Dumnezeu care ma asculta de ani buni, ma tolera cu toate scaparile mele din ultimii ani, cum ar fi gandul destul de vag, dar totusi prezent, al sinuciderii. il alungam cat puteam de repede, dar el se incapatana sa intre neanuntat in viata mea in care degringolada incepea usor-usor sa se instaleze! Desi, devreme, la cincizeci si cativa ani, ar fi trebuit sa ma simt in plinatatea dorintei de-a profita de anii ramasi, dar nu era asa! stiam cum ar fi trebuit sa fie... eram convinsa ca as fi fost in stare, inca, de multe lucruri, si cu toate astea, pierdusem puterea de-a mai dori sa le fac, sa le am! Simteam un gol, un cub de gheata care-si facuse cuib in strafundurile mintii si sufletului meu, si ma cotropea cu fiecare zi.... cu fiecare dezamagire! Vazusem cam tot ce era de vazut, asteptasem cuminte sa se vindece anumite rani, care nu se vindecasera, si care, daca ar fi fost vizibile, as fi fost alungata ca un lepros in vremea razboiului! incercasem, de asemenea sa repar ce stricasem vreodata, sa adun ce credeam ca e al meu, sa strang la piept ce credeam ca-mi impartaseste dorul, dar toate se dovedisera niste iluzii in care eu imi pusesem nadejdea de fiecare data crezand ca un copil prostut ca este adevarata zicala "ce dai - aceea primesti"! Aveam sa constat ca sentimentele curate, cele dupa care ma ghidasem eu de-a lungul vietii, cu incredintarea ca ele imi vor aduce, macar atata sinceritate cat am putut eu oferi, acele sentimente nu mai valoreaza, intre timp, nimic! Pe piata valutara a noului mileniu nu mai exista timp pentru asa ceva! Asa ca incepea sa incolteasca, tot mai des in mintea mea o curiozitate noua, de-a deschide eu acea usa ultima, dincolo de care s-ar fi putut sa aflu, daca nu tot ceea ce asteptasem si nu venise aici, macar un raspuns despre rostul a ceea ce insemnase lupta mea pentru nimic din toti acesti ani care trecusera ca un fum, lasandu-ma ca pe fetita care cersea intr-o gara, odata! Mica... cocosata si cu mainile intepenite intr-o ruga catre un Dumnezeu care parea sa fi uitat de ea! in tot acest timp, furtuna se intetise si picaturile mari, ca niste degetare loveau cu zgomot in ferestre si stresini! Telefonul ma trezi din amalgamul gandurilor, parand nefiresc si deloc binevenit. Cine sa ma caute? Fiul meu nu ma suna niciodata, nici nu catadicsea sa-mi raspunda la apeluri, decat foarte rar, cu motivul ca este ocupat. Pe Facebook ma blocase, spunandu-mi ca el fiind un artist, oarecum cunoscut, avea si fani si dusmani, si ca sa nu se razbune vreun dusman pe mine, mai bine sa nu pastram nici o relatie pe reteaua de socializare! Asta se putea face si fara sa-mi blocheze accesul la a viziona pagina lui, dar el a preferat asa! in fine! Mezina nu ma suna decat daca avea ceva urgent, stia ca o caut eu, oricum, iar fiica cea mijlocie suna la aceeasi ora in fiecare seara, imi spunea ce gateste, daca e cald sau frig si inchidea cu invariabilul "te pup si te iubesc"! Pe aplicatia messenger a retelei de socializare, aveam un apel vocal de la ... Titus! Nu obisnuiesc sa vorbesc la telefon decat cu copiii mei si cu prietenii foarte apropiati. in rest folosesc telefonul, strict, pentru a rezolva anumite probleme, ca orice om! Nu mi-au placut niciodata discutiile sterile care nu folosesc nimanui! Sau, cel putin, mie una, nu! Titus era un tip extrem de destept si diferit de tot ceea cunoscusem eu de-a lungul vietii, in sensul ca se incapatana (la fel ca mine) sa creada ca mai exista o speranta, chiar si acolo unde nimeni nu mai intrezarea vreuna. Se lovea de un ins rau, egoist, ticalos? - innobila pe alti doi saraci cu duhul dintre cei pe care-i cunostea, spunand ca "mai bine prost decat rau... mai bine grasa decat tarfa". il cunoscusem in urma cu vreo cativa ani in mediul online, pe o pagina pe care el o administra si unde mai multi psihologi, dadeau sfaturi celor ce puneau intrebari legate de sindromul asta nenorocit al inutilitatii care bantuie de pe la sfarsitul secolului trecut printre oamenii trecuti de cincizeci de ani. Dupa aceea il urmaream in revista pe care o patrona, un saptamanal , extrem de bine pus la punct in care publica articole grele, tratand subiecte precum hotia, tradarea si ticalosia celor ce vreme de aproape treizeci de ani, facusera vraiste o tara, cateva generatii si acum se pregateau sa ne predea Occidentului drept teren de joaca! De la prima discutie one-by-one cu el, discutie care a durat... 7 ore, am inteles amandoi ca exista si este de nepretuit prietenia dintre un barbat si o femeie bazata pe idei, pe dezbatere inteligenta, pe trairi care au generat sentimente similare! intr-o lume hipersexualizata, hipermaterializata, eu si Titus aveam sa descoperim unicitatea prieteniei construita pe intelegerea esecului, a neputintei, pe intelepciunea de-a fi fericit cu absolut toate experientele ce ti-au fost harazite, cu acceptarea efemeritatii noastre, cu ingaduinta acceptarii tradarii celor pe care-i iubim... o prietenie cu totul dezinteresata dintre doi oameni si atat! ................................................................................................................ - Alo! vocea mea era un pic schimbata datorita surprinderii, pentru ca Titus nu ma sunase niciodata, pana atunci. - Sarut mana, Anca! avea un timbru extrem de placut tradand o anumita siguranta de sine dublata de gentiletea intelectualului. Te rog sa ma scuzi si daca e un moment nepotrivit, voi reveni! - Nu ma deranjezi, eram doar putin surprinsa, stii doar ca eu nu primesc decat vreo cateva telefoane... sper ca nu s-a intamplat ceva! incepeam sa-mi recapat calmul dupa socul initial, ce naiba? doar nu eram o pustoaica? si Titus era prietenul meu, nu fusese vreodata vorba de vreun avans sau vreo vorba nelalocul ei, intre noi. - Am citit statusul tau de ieri si am vazut ca astazi calatoresti in apropiere de noi! Daca doresti, eu si sotia mea am fi bucurosi sa te avem oaspete! imi spunea asta cu o naturalete intalnita la prieteni de ani si ani. Era adevarat ca trecusem, cu o zi inainte prin apropierea Brasovului si facusem niste poze, dar ma intorsesem acasa chiar in seara aceea! - As fi onorat invitatia voastra, cu mare placere, dar am gonit catre casa. Am lasat cainele in grija unei vecine si am promis ca ma intorc cat pot de repede! Poate, alta data, cu mare drag! La capatul celalalt s-a asternut pret de vreo cateva clipa o tacere din care nu stiam ce sa iau; parerea de rau ca nu ne puteam vedea... suspiciunea ca n-ar fi tocmai asa? - Ancu (asa imi zicea el, cateodata - Ancule), nu cred ca va mai fi o alta data! Nu ca n-as avea eu rabdare, sau n-ai avea tu drum.... zilele nu mai au rabdare cu mine.... si-am simtit o unda de oftat in glasul lui! Un fior caldicel, ca adierea unui vand aducator de rele m-a trecut, asa cum ma trecuse si ma impietrise la pierderea oamenilor pe care ii iubisem si-i pretuisem de-a lungul vietii, de care ma legasem prin intamplari, necazuri, clipe de nepretuit - adica tot ce se tese din timpul care trece nemilos peste noi toti! il cunoscusem si incepusem sa vorbesc cu acest om, spunandu-ne, cu timpul, tot ce aveam pe suflet! Ca o refulare la adapostul tastaturii care se incingea si de o parte si de alta! Fiecare dintre noi avea cate o cruce de piatra in spate... amandoi fuseseram tradati si tradatori, mintiti si mincinosi, castigatori si perdanti: Dar simtiseram la fel de limpede ca am gasit unul in celalalt umarul pe care sa lasam pentru o clipa povara aceea ascunsa de viata, la urma urmei! increngatura aceea de fapte si oameni, pe care unii o tin ascunsa si pleaca din aceasta lume, purtand-o adanc inradacinata in ei, ca pe o boala! - De ce-mi spui asta acum... asa? imi venea sa plang, desi omul acesta nu era ruda cu mine. Mi se parea nedrept ca nu-mi spusese nimic in timpul zecilor de discutii avute! Nu vorbeam zilnic, poate nici saptamanal, dar cand se lega o discutie intre noi, dura cateva ore! Ajunsesem sa-l cunosc la fel de bine ca pe un frate, daca as mai fi avut unul in viata! - Pentru ca nu mi s-a parut relevant pana acum, cand am avut dorinta sa te cunosc personal, inainte de.... Mi se parea imposibil sa discut cu el mai departe... cel putin, nu in acel moment! Nu stiam ce sa spun... cum sa-l intreb; "cat mai ai de trait?" Dar a pus el punct discutiei, cel putin in acel moment; - Mai bine nu-ti spuneam, nu vreau sa te supar! iarta-ma! Sunt bolnav de leucemie de cativa ani si, in ciuda tratamentelor si-a luptei mele continue... mi-au mai ramas vreo cateva saptamani! imi cer iertare ca te las, sunt putin obosit, vorbim mai pe seara! Sarut mana! Mintea mi se golise complet de orice gand, idee, actiune! Am stat asa, intepenita langa fereastra, nu stiu cat timp sa fi trecut... poate o jumatate de ora, poate, mai putin. Timp in care mi-au dat buzna in minte toate clipele in care imi luasem adio, ca un om beat, de la parintii mei, de la fratele meu, de la prietena mea cea mai buna care-mi tinuse lumanarile de nunta la spate in biserica si cu care impartisem la propriu painea in vremurile tulburi cand ni se dadea mancare pe cartela, si noi ne luptam cum puteam sa ne crestem copiii! Cuprinsa de o frica rece, ca bruma de noiembrie am dat fuga la Anne, care se lupta in atelierul ei micut de pe fosta strada a birjarilor, cu o panza imensa care avea sa fie decorul unei piese de teatru. Anne era imaginea mea in oglinda, e-ul meu, n-as fi putut vreodata sa admit ca puteam s-o pierd! O pierdusem destul, in prima parte a vietii mele de femeie maritata, cand imi fusese cel mai greu in viata, si cand plecase si ea, in marea ei aventura americana- casatoria cu doctorul Phillip Doyle! Dupa doisprezece ani, Phillip murise si mi-o redase pe Anne, vaduva, distinsa, puternica si frumoasa, asa cum o stiam eu dintotdeauna! Avea succes la New York unde tablourile ei se vindeau destul de bine, dar ea venise inapoi acasa si locuia cu domnul Pavel Armasu, tatal ei si fostul meu profesor de pictura la scoala de Arte! Dupa ce a pregatit cate un ceai cu gheata, Anne m-a ascultat rabdatoare in timp ce fuma si privea cand pe gemuletul rotund cand la mine. Apoi mi-a luat mainile intr-ale ei si-am simtit mirosul acela familiar mie de terebentina amestecat cu lavanda, si mi-a spus aproape distrata, ca si cum mi-ar fi povestit ceva nostim; - Cum ai patit tu cu Titus, am patit si eu cu un stagiar de-al sotului meu de la spital, care venea sa ia cursuri de pictura de la mine! Am devenit prieteni la toarta... ce sa mai? Cam asa, cum sunt cu tine! isi mijise ochii verzi sa vada ce efect avea asupra mea, dar eu ma invatasem demult cu sugubeata mea de Anne, care facea asta dinadins, ca sa detensioneze atmosfera! intr-o seara am iesit la masa cu el si cu noua lui iubita , imi marturisise ca era innebunit dupa ea, dar nu era la fel de sigur ca si ea simtea la fel! Mie, fata mi s-a parut ca nu prea dadea importanta planurilor lui, dar n-am apucat sa-i mai spun, ca dupa ce ne-am despartit, in seara aceea, a condus-o pe fata la apartamentul ei, si in drum spre casa a avut un accident stupid; i-a iesit in fata un caine ratacit, si-a izbit in plin o ambulanta care venea din sens opus! Asta a fost inainte de Craciun, dupa Craciun am pierdut-o pe biata mama, care mi-a ascuns boala ei... apoi pe fratele meu.... apoi, pe Phillip, si-am inteles ca totul aici tine de cum suntem in stare sa profitam de timp! Sa ne bucuram unii cu altii, sa construim stari, amintiri, iubiri, prietenii! Asa ca, du-te si cunoaste-l pe prietenul tau, Titus, maine! Poimaine, poate fi prea tarziu si prea tarziul inseamna ireparabil! | index 'pageview'); 